title: Decizia Consiliului din 30 noiembrie 2009 privind semnarea, în numele Comunității Europene, și aplicarea provizorie a Acordului între Comunitatea Europeană și Republica Islanda, Regatul Norvegiei, Confederația Elvețiană și Principatul Liechtenstein privind normele suplimentare aferente Fondului pentru frontierele externe pentru perioada 2007-2013

text:
               3.7.2010

               RO EN

               Jurnalul Oficial al Uniunii Europene

               L 169/22

         DECIZIA CONSILIULUI
   din 30 noiembrie 2009
   privind semnarea, în numele Comunității Europene, și aplicarea provizorie a Acordului între Comunitatea Europeană și Republica Islanda, Regatul Norvegiei, Confederația Elvețiană și Principatul Liechtenstein privind normele suplimentare aferente Fondului pentru frontierele externe pentru perioada 2007-2013
   (2010/374/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 62 alineatul (2), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               Conform articolului 11 din Decizia nr. 574/2007/CE a Parlamentului European și a Consiliului din 23 mai 2007 de instituire a Fondului pentru frontierele externe pentru perioada 2007-2013, ca parte a Programului general „Solidaritatea și gestionarea fluxurilor migratorii” (1), țările terțe asociate la punerea în aplicare, asigurarea respectării și dezvoltarea aquis-ului Schengen participă la fond, în conformitate cu dispozițiile acestuia. Se încheie acorduri în vederea precizării normelor suplimentare necesare unei asemenea participări, inclusiv a unor dispoziții care asigură protecția intereselor financiare ale Comunității și competențele de audit ale Curții de Conturi.

               (2)

               Ca urmare a autorizației acordate Comisiei de către Consiliu la 20 decembrie 2007, au fost încheiate negocieri cu Republica Islanda, Regatul Norvegiei, Confederația Elvețiană și Principatul Liechtenstein și a fost parafat Acordul între Comunitatea Europeană și Republica Islanda, Regatul Norvegiei, Confederația Elvețiană și Principatul Liechtenstein privind normele suplimentare aferente Fondului pentru frontierele externe pentru perioada 2007-2013 (denumit în continuare „acordul”) la 30 iunie 2009.

               (3)

               Sub rezerva încheierii sale la o dată ulterioară, acordul ar trebui semnat și ar trebui aplicat cu titlu provizoriu.

               (4)

               În conformitate cu articolele 1 și 2 din Protocolul privind poziția Danemarcei, atașat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, nu are obligații în temeiul acesteia și nici nu face obiectul aplicării acesteia. Ținând seama de faptul că prezenta decizie are la bază acquis-ul Schengen, în temeiul dispozițiilor titlului IV din partea a treia a Tratatului de instituire a Comunității Europene, Danemarca decide, în conformitate cu articolul 5 din protocolul menționat, în termen de șase luni de la data adoptării prezentei decizii, dacă o transpune în dreptul său intern.

               (5)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (2) și cu Decizia ulterioară 2004/926/CE a Consiliului din 22 decembrie 2004 privind punerea în aplicare a unor părți din acquis-ul Schengen de către Regatul Unit al Marii Britanii și Irlandei de Nord (3). În consecință, Regatul Unit nu participă la adoptarea prezentei decizii, nu are obligații în temeiul acesteia și nici nu face obiectul aplicării acesteia.

               (6)

               Prezenta decizie constituie o dezvoltare a dispozițiilor acquis-ului Schengen, la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (4). Prin urmare, Irlanda nu participă la adoptarea prezentei decizii, nu are obligații în temeiul acesteia și nici nu face obiectul aplicării acesteia,

         DECIDE:
   Articolul 1
   Se aprobă, în numele Comunității, semnarea Acordului între Comunitatea Europeană și Republica Islanda, Regatul Norvegiei, Confederația Elvețiană și Principatul Liechtenstein privind normele suplimentare aferente Fondului pentru frontierele externe pentru perioada 2007-2013 (denumit în continuare „acordul”), precum și declarațiile la acesta, sub rezerva încheierii acordului.
   Textul acordului și declarațiile la acesta se atașează la prezenta decizie.
   Articolul 2
   Președintele Consiliului este autorizat să numească persoana (persoanele) împuternicită (împuternicite) să semneze acordul în numele Comunității Europene, sub rezerva încheierii acestuia.
   Articolul 3
   Până la finalizarea procedurilor necesare încheierii oficiale a acestuia, acordul se aplică cu titlu provizoriu, în conformitate cu articolul 13 alineatul (5).

      Adoptată la Bruxelles, 30 noiembrie 2009.

            Pentru Consiliu

            Președintele

         B. ASK

      (1)  JO L 144, 6.6.2007, p. 22.

      (2)  JO L 131, 1.6.2000, p. 43.

      (3)  JO L 395, 31.12.2004, p. 70.

      (4)  JO L 64, 7.3.2002, p. 20.
    ---documentbreak---

               3.7.2010

               RO EN

               Jurnalul Oficial al Uniunii Europene

               L 169/22

         ACORD
   între Comunitatea Europeană și Republica Islanda, Regatul Norvegiei, Confederația Elvețiană și Principatul Liechtenstein privind normele suplimentare aferente Fondului pentru frontierele externe pentru perioada 2007-2013
   COMUNITATEA EUROPEANĂ,
   denumită în continuare „Comunitatea”
   și
   REPUBLICA ISLANDA,
   denumită în continuare „Islanda”,
   REGATUL NORVEGIEI,
   denumit în continuare „Norvegia”,
   CONFEDERAȚIA ELVEȚIANĂ,
   denumită în continuare „Elveția”,
   și
   PRINCIPATUL LIECHTENSTEIN,
   denumit în continuare „Liechtenstein”,
   denumite în continuare statele asociate,
   denumite în continuare „părțile”,
   AVÂND ÎN VEDERE Acordul încheiat între Consiliul Uniunii Europene și Republica Islanda și Regatul Norvegiei privind asocierea acestor state la punerea în aplicare, asigurarea respectării și dezvoltarea acquis-ului Schengen (denumit în continuare „acordul de asociere cu Norvegia și Islanda”),
   AVÂND ÎN VEDERE Acordul între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (denumit în continuare „acordul de asociere cu Elveția”),
   AVÂND ÎN VEDERE Protocolul între Uniunea Europeană, Comunitatea Europeană, Confederația Elvețiană și Principatul Liechtenstein cu privire la aderarea Principatului Liechtenstein la Acordul între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen (denumit în continuare „protocolul de asociere cu Liechtenstein”),
   întrucât:

               (1)

               Comunitatea a instituit prin Decizia nr. 574/2007/CE a Parlamentului European și a Consiliului Fondul pentru frontierele externe pentru perioada 2007-2013, ca parte a Programului general „Solidaritate și gestionarea fluxurilor migratorii” (denumit în continuare „fondul”).

               (2)

               Respectiva decizie constituie o dezvoltare a acquis-ului Schengen în sensul acordului de asociere cu Norvegia și Islanda, acordului de asociere cu Elveția și protocolului de asociere cu Liechtenstein.

               (3)

               Articolul 11 din respectiva decizie prevede participarea la fond a țărilor terțe asociate la punerea în practică, aplicarea și dezvoltarea acquis-ului Schengen, în conformitate cu dispozițiile acesteia, precum și încheierea unor acorduri care să prevadă norme suplimentare necesare în vederea unei astfel de participări, inclusiv dispoziții care să asigure protecția intereselor financiare ale Comunității și competențele de audit ale Curții de Conturi.

               (4)

               Fondul constituie un instrument specific în contextul acquis-ului Schengen conceput să asigure o repartizare a efortului financiar și să sprijine financiar punerea în aplicare a acquis-ului Schengen în domeniul politicii privind frontierele externe și vizele în statele membre.

               (5)

               Pentru a facilita calculul alocațiilor anuale către statele care participă la fond și exercițiul de programare multianuală pentru statele asociate, prezentul acord definește contribuțiile financiare anuale din partea statelor asociate ca sume fixe care fac obiectul unui mecanism de corecție care se aplică în ultimul an al programului multianual,

         CONVIN DUPĂ CUM URMEAZĂ:
   Articolul 1
   Domeniul de aplicare
   Prezentul acord stabilește normele suplimentare necesare participării la fond a statelor asociate, în conformitate cu Decizia nr. 574/2007/CE a Parlamentului European și a Consiliului de instituire a Fondului pentru frontierele externe pentru perioada 2007-2013, ca parte a Programului general „Solidaritatea și gestionarea fluxurilor migratorii” (denumită în continuare „decizia”).
   Articolul 2
   Gestiunea financiară și controlul
   (1)   Statele asociate iau măsurile necesare în vederea asigurării respectării dispozițiilor relevante privind gestiunea financiară și controlul, prevăzute în Tratatul de instituire a Comunității Europene (denumit în continuare „Tratatul CE”) și în legislația comunitară secundară.
   (2)   Dispozițiile menționate la alineatul (1) sunt următoarele:

               —

               articolul 248 alineatele (1)-(3), articolele 256, 274 și articolul 280 alineatele (1)-(3) din Tratatul CE;

               —

               articolele 27, 28a, 52, articolul 53 litera (b), articolul 72 alineatul (2) și articolul 95 alineatul (2) din Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (1) (denumit în continuare „Regulamentul financiar”);

               —

               dispozițiile corespunzătoare ale Regulamentului (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (2);

               —

               Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (3); și

               —

               Regulamentul (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de Oficiul European Antifraudă (OLAF) (4).

         Părțile pot decide, de comun acord, cu privire la modificarea prezentei liste.
   (3)   Statele asociate aplică pe teritoriul lor dispozițiile menționate la alineatul (2) în conformitate cu prezentul acord.
   Articolul 3
   Respectarea principiului bunei gestiuni financiare
   Creditele din cadrul fondului cheltuite pe teritoriul statelor asociate se utilizează în conformitate cu principiul bunei gestionări financiare.
   Articolul 4
   Respectarea principiului evitării conflictelor de interese
   Tuturor actorilor financiari și oricărei alte persoane implicate în execuția, gestionarea, auditarea sau controlul bugetului, care își desfășoară activitatea pe teritoriul statelor asociate, le este interzis să ia măsuri care pot conduce la un conflict între propriile lor interese și cele ale Comunităților.
   Articolul 5
   Obligațiile care decurg din delegarea punerii în aplicare
   Statele asociate iau toate măsurile legislative, de reglementare și administrative, precum și măsuri de altă natură necesare în vederea protejării intereselor Comunităților, în conformitate cu obligațiile prevăzute la articolul 53 litera (b) și la articolul 95 alineatul (2) din Regulamentul financiar.
   Articolul 6
   Executarea
   Deciziile luate de către Comisie care impun o obligație pecuniară unor persoane, altele decât statele, se pot executa pe teritoriul statelor asociate.
   Executarea este reglementată de normele de procedură civilă în vigoare în statul pe teritoriul căruia aceasta are loc. Ordinul de executare silită se anexează deciziei, fără altă formalitate în afară de verificarea autenticității deciziei, de către autoritatea națională desemnată în acest scop de guvernele statelor asociate, iar Comisia este informată cu privire la aceasta.
   După îndeplinirea acestor formalități la cererea Comisiei, aceasta poate proceda la executarea silită în conformitate cu legislația națională, prin sesizarea directă a autorității competente.
   Executarea silită poate fi suspendată doar printr-o hotărâre a Curții de Justiție a Comunităților Europene. Cu toate acestea, controlul legalității măsurilor de executare este de competența instanțelor judecătorești naționale ale statului în cauză.
   Articolul 7
   Apărarea intereselor financiare ale Comunității împotriva fraudei
   (1)   Conform celor prevăzute la articolul 280 din Tratatul CE, statele asociate:

               (a)

               combat frauda și orice alte activități ilegale care aduc atingere intereselor financiare ale Comunității, prin măsuri care să descurajeze și care să asigure o protecție eficace;

               (b)

               pentru a combate frauda care aduce atingere intereselor financiare ale Comunității, iau aceleași măsuri pe care le adoptă pentru a combate frauda care aduce atingere propriilor lor interese financiare; și

               (c)

               își coordonează propriile acțiuni care urmăresc să apere interesele financiare ale Comunității, cu statele membre și Comisia.

         (2)   În acest scop, statele asociate adoptă măsuri echivalente celor adoptate de Comunitate în conformitate cu articolul 280 alineatul (4) din Tratatul CE, care sunt în vigoare la momentul semnării prezentului acord.
   Părțile pot decide, de comun acord, adoptarea unor măsuri echivalente oricăror măsuri ulterioare adoptate de Comunitate în conformitate cu prezentul articol.
   Articolul 8
   Controalele și inspecțiile la fața locului efectuate de Comisie
   Fără a duce atingere drepturilor de care beneficiază în temeiul articolelor 35 și 47 din decizie, Comisia (OLAF) este autorizată să efectueze controale și inspecții la fața locului pe teritoriul statelor asociate, în conformitate cu termenii și condițiile prevăzute în Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri, cu privire la fond.
   Autoritățile statelor asociate facilitează desfășurarea controalelor și inspecțiilor la fața locului care, dacă autoritățile doresc aceasta, pot fi efectuate în comun.
   Articolul 9
   Curtea de Conturi
   Conform celor prevăzute la articolul 248 alineatul (3) din Tratatul CE și în partea întâi, titlul VIII, capitolul 1 din Regulamentul financiar, Curtea de Conturi instituită prin Tratatul CE are cu precădere posibilitatea de a efectua audituri la fața locului la sediul oricărui organism care gestionează venituri sau cheltuieli, în numele Comunității, în teritoriile statelor asociate, cu privire la fond, inclusiv la sediul oricărei persoane fizice sau juridice care primește plăți de la buget.
   În statele asociate, auditurile Curții de Conturi se efectuează în colaborare cu organismele naționale de audit sau, în cazul în care acestea nu dispun de competențele necesare, cu serviciile naționale competente. Curtea de Conturi și organismele naționale de audit ale statelor asociate cooperează într-o atmosferă de încredere, păstrându-și în același timp independența. Aceste organisme sau servicii informează Curtea de Conturi în cazul în care intenționează să participe la audit.
   Curtea de Conturi dispune de cel puțin aceleași drepturi cu cele ale Comisiei, conform prevederilor articolelor 35 și 47 din decizie și articolului 8 din prezentul acord.
   Articolul 10
   Achizițiile publice
   (1)   Islanda, Norvegia și Liechtenstein aplică dispozițiile propriilor legislații cu privire la achizițiile publice, în conformitate cu anexa XVI din Acordul privind SEE.
   (2)   Elveția aplică dreptul intern privind achizițiile publice în conformitate cu dispozițiile Acordului multilateral al OMC privind achizițiile publice (AAP).
   Elveția furnizează Comisiei o descriere a procedurilor de achiziții publice proprii, împreună cu descrierea sistemului de gestionare și control.
   De asemenea, în fiecare raport final privind punerea în aplicare a programului anual, furnizează informații privind procedurile de achiziții publice aplicate.
   Articolul 11
   Contribuții financiare și alocări
   (1)   Statele asociate efectuează plăți anuale la bugetul fondului, conform tabelelor următoare:

               în mii euro

               2009

               credite anuale (bugetul CE)

               185 500

               Islanda

               260

               Norvegia

               5 100

               Elveția

               5 565

               Pentru 2009, plățile se efectuează pe baza unor sume fixe care nu se revizuiesc ().

               în mii euro

               indice (6)

               2010

               2011

               2012

               2013

               credite anuale estimate (bugetul CE)

               %

               207 500

               253 500

               349 100

               481 200

               Islanda

               0,04

               79

               96

               132

               183

               Norvegia

               2,61

               5 408

               6 607

               9 099

               12 542

               Elveția

               3,35

               6 943

               8 483

               11 682

               16 102

               Liechtenstein

               0,03

               62

               76

               105

               144

               Pentru perioada 2010-2013, plățile se efectuează pe baza indicilor menționați în prezentul tabel, sub rezerva dispozițiilor alineatului (4).

         (2)   Pentru perioada 2011-2013, plățile se efectuează până la data de 15 februarie a exercițiului bugetar respectiv, în urma ordinelor de recuperare emise de Comisie până la data de 15 decembrie a exercițiului precedent.
   (3)   Contribuțiile prevăzute pentru 2009 sunt scadente, cu titlul de contribuții excepționale, în 2010. Acestea se plătesc odată cu contribuțiile pentru 2010, până la 15 februarie 2010. În cazul Elveției se plătesc la cel târziu o lună de la data semnării prezentului acord.
   Alocațiile prevăzute pe 2009 pentru statele asociate în cauză, stabilite de Comisie în conformitate cu articolele 14 și 15 din decizie, se achită de către Comunitate, cu titlul de alocații excepționale pe 2010, după cum urmează:
   Islanda:: 62 148 EUR
   Norvegia: Norvegia: 1 611 049 EUR
   Elveția: 2 282 112 EUR
   Un program anual unic (2010) va cuprinde atât alocațiile pe 2010 cât și aceste alocații excepționale.
   Din 2010, alocațiile prevăzute pentru statele asociate se calculează anual, în conformitate cu articolele 14 și 15 din decizie.
   (4)   Părțile corectează contribuțiile de la fiecare stat asociat pentru exercițiile bugetare 2010, 2011, 2012 și 2013, pe baza celor mai recente cifre disponibile ale PIB-ului, la 1 mai 2012. Corecția (corecțiile) se efectuează pentru contribuția aferentă anului 2013.
   În scopul efectuării corecțiilor, procentajul din PIB al statului asociat respectiv se calculează după cum urmează:

               —

               în ceea ce privește Islanda și Norvegia, pentru fiecare procentajul din PIB se calculează în funcție de PIB-ul tuturor țărilor participante, conform prevederilor articolului 12 alineatul (1) din acordul de asociere cu Norvegia și Islanda;

               —

               în ceea ce privește Elveția, procentajul său din PIB se calculează în funcție de PIB-ul tuturor țărilor participante, conform prevederilor articolului 11 din acordul de asociere cu Elveția;

               —

               în ceea ce privește Liechtenstein, procentajul său din PIB se calculează în funcție de PIB-ul tuturor țărilor participante, conform prevederilor articolului 3 din protocolul de asociere cu Liechtenstein.

         (5)   Cifrele din tabelul de la alineatul (1) se ajustează de către părți în cazul unei modificări a sumei totale de referință de la articolul 13 alineatul (1) din decizie sau în cazul unor modificări ale creditelor anuale reale în raport cu cele prevăzute în tabelul de la alineatul (1), ca urmare a deciziei autorității bugetare a CE, în conformitate cu punctul 37 din Acordul interinstituțional între Parlamentul European, Consiliu și Comisie privind disciplina bugetară și buna gestiune financiară (7), în contextul cadrului financiar multianual al Uniunii Europene pentru perioada 2007-2013.
   Orice ajustare este proporțională cu modificarea sumei totale de referință sau a creditului (creditelor) anual(e) respective și se aplică exercițiului (exercițiilor) bugetar(e) afectat(e) de modificare.
   În acest scop, Comisia comunică statelor asociate, printr-o scrisoare, modificările volumului contribuțiilor financiare ale acestora, precum și procedurile de urmat pentru plățile sau rambursările respective.
   (6)   Contribuția Liechtensteinului acoperă doar anii care urmează de la data menționată la articolul 13 alineatul (6).
   (7)   Comisia poate folosi până la 300 000 EUR din plățile efectuate de statele asociate în fiecare an pentru a finanța cheltuielile administrative de personal sau pentru personal extern, necesare pentru sprijinirea punerii în aplicare de către statele asociate a deciziei și a prezentului acord.
   (8)   Pentru 2009 și 2010, Comisia calculează angajamentele bugetare ale Comunității pentru exercițiul bugetar respectiv pe baza sumelor alocate statelor asociate de Comisie în conformitate cu articolele 14 și 15 din decizie.
   Articolul 12
   Confidențialitatea
   Informațiile comunicate sau obținute, sub orice formă, în temeiul prezentului acord, intră în categoria secretului profesional și beneficiază de protecția acordată informațiilor similare de dispozițiile corespunzătoare aplicabile instituțiilor comunitare și de legislațiile statelor asociate. Aceste informații nu pot fi comunicate altor persoane decât celor din cadrul instituțiilor comunitare, din statele membre și din statele asociate, ale căror funcții impun cunoașterea acestor informații, și nici nu pot fi utilizate în alte scopuri decât acelea care asigură o protecție efectivă a intereselor financiare ale părților.
   Articolul 13
   Intrarea în vigoare
   (1)   Secretarul General al Consiliului Uniunii Europene este depozitarul prezentului acord.
   (2)   Comunitatea, Islanda, Norvegia, Elveția și Liechtenstein aprobă prezentul acord în conformitate cu propriile proceduri.
   (3)   Pentru a intra în vigoare, prezentul acord trebuie aprobat de Comunitate și de cel puțin unul dintre ceilalți semnatari.
   (4)   Prezentul acord intră în vigoare pentru oricare dintre părțile semnatare, în prima zi din prima lună care urmează depunerii instrumentului de aprobare la depozitar.
   (5)   Cu excepția articolului 6, Comunitatea, Islanda, Norvegia și Elveția aplică prezentul acord, cu titlu provizoriu, din ziua următoare semnării, fără a se aduce atingere cerințelor constituționale.
   (6)   Comunitatea și Liechtenstein aplică prezentul acord, cu titlu provizoriu, de la data la care dispozițiile menționate la articolul 2 din protocolul de asociere cu Liechtenstein intră în vigoare, în conformitate cu articolul 10 din protocolul respectiv.
   Articolul 14
   Programarea și raportarea
   (1)   Statele asociate informează Comisia cu privire la autoritățile desemnate în vederea punerii în aplicare a programului lor multianual și a programelor anuale, la cel târziu o lună de la data semnării prezentului acord.
   (2)   Statele asociate prezintă Comisiei proiectul lor de program multianual 2010-2013, la cel târziu trei luni de la data semnării prezentului acord.
   (3)   Statele asociate prezintă Comisiei proiectul lor de program anual pentru 2010, la cel târziu cinci luni de la data semnării prezentului acord.
   (4)   Statele asociate prezintă o descriere a sistemelor de gestionare și control menționate la articolul 34 alineatul (2) din decizie, la cel târziu trei luni de la data semnării prezentului acord.
   (5)   Comisia aprobă programul multianual în termen de trei luni de la prezentarea sa formală, iar programul anual pe 2010 în termen de o lună de la prezentarea sa formală, în conformitate cu procedurile stabilite în decizie și cu condiția ca, în conformitate cu procedura prevăzută la articolul 34 din decizie, Comisia să se asigure că statele asociate au instituit sisteme de gestionare și control care respectă articolele 26-32 din decizie.
   (6)   Nu este necesar ca statele asociate să prezinte raportul de evaluare prevăzut la articolul 52 alineatul (2) litera (a) din decizie.
   Articolul 15
   Valabilitatea și încetarea acordului
   (1)   Atât Comunitatea cât și un stat asociat pot denunța prezentul acord, prin notificarea deciziei sale celorlalte părți. Acordul încetează să se aplice la trei luni de la data unei astfel de notificări. Proiectele și activitățile în curs de desfășurare la data încetării continuă, în conformitate cu condițiile stabilite de prezentul acord. Părțile soluționează de comun acord toate celelalte consecințe posibile ale încetării acordului.
   (2)   În ceea ce privește Islanda și Norvegia, prezentul acord încetează atunci când acordul de asociere cu Norvegia și Islanda încetează, în conformitate cu articolul 8 alineatul (4), articolul 11 alineatul (3) și articolul 16 din acordul respectiv.
   În ceea ce privește Elveția, prezentul acord încetează atunci când acordul de asociere cu Elveția încetează, în conformitate cu articolul 7 alineatul (4), articolul 10 alineatul (3) și articolul 17 din acordul respectiv.
   În ceea ce privește Liechtenstein, prezentul acord încetează atunci când protocolul de asociere cu Liechtenstein încetează, în conformitate cu articolul 5 alineatul (4), articolul 11 alineatul (1) și articolul 11 alineatul (3) din protocolul respectiv.
   Articolul 16
   Limbile
   Prezentul acord, precum și declarațiile atașate se redactează într-un exemplar unic, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză, islandeză și norvegiană, textele în fiecare din aceste limbi fiind în mod egal autentice.

      Съставено в Брюксел на деветнадесети март две хиляди и десета година.
      Hecho en Bruselas, el diecinueve de marzo de dos mil diez.
      V Bruselu dne devatenáctého března dva tisíce deset.
      Udfærdiget i Bruxelles den nittende marts to tusind og ti.
      Geschehen zu Brüssel am neunzehnten März zweitausendzehn.
      Kahe tuhande kümnenda aasta märtsikuu üheksateistkümnendal päeval Brüsselis.
      'Εγινε στις Βρυξέλλες, στιςδέκα εννέα Μαρτίου δύο χιλιάδες δέκα.
      Done at Brussels on the nineteenth day of March in the year two thousand and ten.
      Fait à Bruxelles, le dix-neuf mars deux mille dix.
      Fatto a Bruxelles, addì diciannove marzo duemiladieci.
      Briselē, divi tūkstoši desmitā gada deviņpadsmitajā martā.
      Priimta du tūkstančiai dešimtų metų kovo devynioliktą dieną Briuselyje.
      Kelt Brüsszelben, a kétezer-tizedik év március tizenkilencedik napján.
      Magħmul fi Brussell, id-dsatax-il jum ta' Marzu tas-sena elfejn u għaxra.
      Gedaan te Brussel, de negentiende maart tweeduizend tien.
      Sporządzono w Brukseli dnia dziewiętnastego marca roku dwa tysiące dziesiątego.
      Feito em Bruxelas, em dezanove de Março de dois mil e dez.
      Încheiat la Bruxelles, la nouăsprezece martie două mii zece.
      V Bruseli dňa devätnásteho marca dvetisícdesať.
      V Bruslju, dne devetnajstega marca leta dva tisoč deset.
      Tehty Brysselissä yhdeksäntenätoista päivänä maaliskuuta vuonna kaksituhattakymmenen.
      Som skedde i Bryssel den nittonde mars tjugohundratio.
      Gjört í Brussel hinn nítjánda dag marsmánaðar árið tvö þúsund og tíu.
      Utferdiget i Brussel, den nittende mars totusenogti.

         За Европейската общност
         For the European Community
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Fyrir hönd Islands

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

         Für das Fürstentum Liechtenstein

      (1)  JO L 248, 16.9.2002, p. 1. Regulament modificat ultima oară prin Regulamentul (CE) nr. 1525/2007 (JO L 343, 27.12.2007, p. 9).

      (2)  JO L 357, 31.12.2002, p. 1. Regulament modificat ultima dată prin Regulamentul (CE, Euratom) nr. 478/2007 (JO L 111, 28.4.2007, p. 13).

      (3)  JO L 292, 15.11.1996, p. 2.

      (4)  JO L 136, 31.5.1999, p. 1.

      (5)  Pe baza PIB-ului din anul 2007.
   Pentru 2009, plățile se efectuează pe baza unor sume fixe care nu se revizuiesc ().

      (6)  Cifrele indicelui sunt rotunjite.
   Pentru perioada 2010-2013, plățile se efectuează pe baza indicilor menționați în prezentul tabel, sub rezerva dispozițiilor alineatului (4).

      (7)  JO C 139, 14.6.2006, p. 1.
   DECLARAȚIA COMUNĂ A COMUNITĂȚII EUROPENE ȘI A PRINCIPATULUI LIECHTENSTEIN CU PRIVIRE LA PARTICIPAREA ACESTUIA DIN URMĂ LA FONDUL PENTRU FRONTIERELE EXTERNE, ÎN APLICAREA DECIZIEI NR. 574/2007/CE A PARLAMENTULUI EUROPEAN ȘI A CONSILIULUI
   COMUNITATEA EUROPEANĂ ȘI LIECHTENSTEIN,

               —

               având în vedere situația geografică a Principatului Liechtenstein în ceea ce privește lipsa unor frontiere externe și a unei rețele consulare care ar putea constitui baza de dezvoltare a unui program de implementare a fondului și

               —

               recunoscând angajamentul Principatului Liechtenstein de a urmări obiectivele acquis-ului Schengen precum și solidaritatea acestuia cu statele care aplică dispozițiile Schengen cu privire la frontierele externe,
               sunt de acord că Liechtenstein poate alege să nu participe la implementarea fondului, cu condiția ca acesta să contribuie financiar la fond în conformitate cu articolul 11 din Acordul între Comunitatea Europeană și Republica Islanda, Regatul Norvegiei, Confederația Elvețiană și Principatul Liechtenstein privind normele suplimentare aferente Fondului pentru frontierele externe pentru perioada 2007-2013. Prin urmare, Liechtensteinul va contribui la fond dar va renunța la dreptul de a primi alocații în cadrul fondului, în conformitate cu articolele 14 și 15 din Decizia nr. 574/2007/CE a Parlamentului European și a Consiliului.

         În cazul în care, într-o fază ulterioară, Liechtenstein dorește să participe, acesta va informa Comisia cu mult timp înainte, iar modalitățile practice necesare asigurării aplicării Deciziei nr. 574/2007/CE a Parlamentului European și a Consiliului, a normelor de punere în aplicare și a prezentului acord se stabilesc printr-un schimb de scrisori.
   DECLARAȚIA GUVERNULUI NORVEGIEI CU PRIVIRE LA EXECUTAREA DIRECTĂ A DECIZIILOR INSTITUȚIILOR COMUNITĂȚII EUROPENE REFERITOARE LA OBLIGAȚIILE PECUNIARE IMPUSE ÎNTREPRINDERILOR LOCALIZATE ÎN NORVEGIA
   Se atrage atenția părților contractante asupra faptului că actuala constituție a Norvegiei nu asigură executarea directă a deciziilor instituțiilor Comunității Europene referitoare la obligațiile pecuniare impuse întreprinderilor localizate în Norvegia. Norvegia confirmă că astfel de decizii trebuie să continue să fie adresate direct acestor întreprinderi și că acestea trebuie să își îndeplinească obligațiile în conformitate cu practica curentă. Limitările constituționale menționate privind executarea directă a deciziilor instituțiilor Comunității Europene referitoare la obligațiile pecuniare nu se aplică filialelor și activelor de pe teritoriul Comunității care aparțin unor întreprinderi localizate în Norvegia. În cazul în care intervin dificultăți, Norvegia este pregătită să inițieze consultări și să acționeze în vederea unei soluții care să satisfacă ambele părți.
   DECLARAȚIA COMUNITĂȚII EUROPENE
   Comisia va examina în mod constant situația la care se face referire în declarația unilaterală a Norvegiei. Va putea iniția în orice moment consultări cu Norvegia în vederea găsirii unor soluții satisfăcătoare la astfel de probleme, pe măsură ce acestea vor apărea.
   Joint Declaration by the European Union and the Republic of Iceland, the Kingdom of Norway, the Swiss Confederation and the Principaliy of Liechtenstein on the signature of the Agreement between the European Community and the Republic of Iceland, the Kingdom of Norway, the Swiss Confederation and the Principality of Liechtenstein on supplementary rules in relation to the External Borders Fund for the period 2007 to 2013
   As a consequence of the entry into force of the Treaty of Lisbon on 1 December 2009, the European Union has replaced and succeeded the European Community and from that date the European Union exercises all rights and assumes all obligations of the European Community.
   Therefore, references to ‘the European Community’ in the text of the aforementioned Agreement, signed today, are, where appropriate, to be read as ‘the European Union’.

      Done at Brussels on  2010.

         For the European Union

         For the Republic of Iceland

         For the Kingdom of Norway

         For the Swiss Confederation

         For the Principality of Liechtenstein


title: Decizia (PESC) 2017/412 a Consiliului din 7 martie 2017 de modificare a Deciziei 2013/798/PESC privind măsuri restrictive împotriva Republicii Centrafricane

text:
               9.3.2017

               RO

               Jurnalul Oficial al Uniunii Europene

               L 63/102

         DECIZIA (PESC) 2017/412 A CONSILIULUI
   din 7 martie 2017
   de modificare a Deciziei 2013/798/PESC privind măsuri restrictive împotriva Republicii Centrafricane
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 23 decembrie 2013, Consiliul a adoptat Decizia 2013/798/PESC (1).

               (2)

               La 27 ianuarie 2017, Consiliul de Securitate al Organizației Națiunilor Unite a adoptat Rezoluția 2339 (2017) (RCSONU 2339 (2017)].

               (3)

               RCSONU 2339 (2017) prevede anumite modificări pentru exceptările de la embargoul asupra armelor, precum și pentru criteriile de desemnare referitoare la persoanele și entitățile cărora li se aplică sancțiuni.

               (4)

               Sunt necesare acțiuni suplimentare din partea Uniunii pentru a pune în aplicare anumite măsuri.

               (5)

               Prin urmare, Decizia 2013/798/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2013/798/PESC se modifică după cum urmează:

               1.

               Articolul 2 se înlocuiește cu următorul text:
               „Articolul 2
               Articolul 1 nu se aplică:

                           (a)

                           vânzării, furnizării, transferului sau exportului de arme și materiale conexe, precum și acordării de asistență tehnică aferentă sau de finanțare și ajutor financiar, destinate exclusiv să sprijine sau să fie utilizate de către Misiunea multidimensională integrată de stabilizare a Organizației Națiunilor Unite în Republica Centrafricană (Minusca), de Grupul operativ regional al Uniunii Africane (UA-RTF), precum și de misiunile Uniunii și forțele franceze desfășurate în Republica Centrafricană;

                           (b)

                           vânzării, furnizării, transferului sau exportului de echipamente neletale și furnizării de asistență, inclusiv formare operațională și neoperațională pentru forțele de securitate ale Republicii Centrafricane, inclusiv instituțiile civile de aplicare a legii ale statului, destinate exclusiv sprijinirii sau utilizării în cadrul procesului de reformă a sectorului de securitate (RSS) al Republicii Centrafricane, în coordonare cu Minusca și astfel cum s-a notificat în prealabil comitetului instituit în temeiul punctului 57 din RCSONU 2127 (2013) (denumit în continuare «comitetul»);

                           (c)

                           vânzării, furnizării, transferului sau exportului de armament și de materiale conexe introduse în Republica Centrafricană de forțele ciadiene sau sudaneze pentru utilizarea lor exclusivă în cadrul patrulelor internaționale tripartite instituite la 23 mai 2011 la Khartoum de Republica Centrafricană, Ciad și Sudan, pentru consolidarea securității în zonele de frontieră comună, în cooperare cu Minusca, astfel cum au fost aprobate în prealabil de către comitet;

                           (d)

                           vânzării, furnizării, transferului sau exportului de echipament militar neletal, destinat exclusiv unor scopuri umanitare sau de protecție și asistenței sau formării tehnice aferente, astfel cum au fost aprobate în prealabil de către comitet;

                           (e)

                           vânzării, furnizării, transferului sau exportului de îmbrăcăminte de protecție, inclusiv veste antiglonț și căști militare, exportate temporar în Republica Centrafricană de personalul Organizației Națiunilor Unite, de personalul din Uniune sau din statele sale membre, de reprezentanții mijloacelor de informare în masă și de agenții umanitari sau de sprijinire a dezvoltării și de personalul asociat acestora, exclusiv pentru uzul lor personal;

                           (f)

                           vânzării, furnizării, transferului sau exportului de arme de calibru mic și de alte echipamente conexe destinate exclusiv să fie utilizate în cadrul patrulelor internaționale care asigură securitatea în Zona protejată trinațională a râului Sangha pentru apărarea împotriva braconajului, a contrabandei cu fildeș și cu arme și a altor activități care contravin legislației naționale a Republicii Centrafricane sau obligațiilor juridice internaționale ale acestei țări, astfel cum s-a notificat în prealabil comitetului;

                           (g)

                           vânzării, furnizării, transferului sau exportului de arme și alte echipamente letale conexe către forțele de securitate ale Republicii Centrafricane, inclusiv instituțiile civile de aplicare a legii ale statului, destinate exclusiv sprijinirii sau utilizării în cadrul procesului de reformă a sectorului de securitate (RSS) al Republicii Centrafricane, astfel cum au fost aprobate în prealabil de către comitet; sau

                           (h)

                           altor tipuri de vânzare, furnizare, transfer sau export de arme și de materiale conexe sau altor tipuri de furnizare de asistență sau de personal, astfel cum au fost aprobate în prealabil de comitet.”

               2.

               La articolul 2a, alineatul (1) se înlocuiește cu următorul text:
               „(1)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor desemnate de comitet drept:

                           (a)

                           persoane participante la acte care subminează pacea, stabilitatea sau securitatea Republicii Centrafricane sau care sprijină aceste acte, incluzând actele care periclitează sau obstrucționează procesul de stabilizare și reconciliere sau care alimentează manifestările de violență;

                           (b)

                           persoane ale căror acțiuni încalcă embargoul asupra armelor stabilit la punctul 54 din RCSONU 2127 (2013) și la articolul 1 din prezenta decizie sau care au furnizat, vândut sau transferat, direct sau indirect, grupărilor armate sau rețelelor infracționale din Republica Centrafricană, sau care au primit arme sau orice fel de material conex sau orice tip de consiliere, formare sau asistență tehnică, inclusiv finanțare și ajutor financiar, în legătură cu activități violente ale grupărilor armate sau ale rețelelor infracționale în Republica Centrafricană;

                           (c)

                           persoane care sunt implicate în planificarea, conducerea sau comiterea unor acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri ori încălcări ale drepturilor omului în Republica Centrafricană, inclusiv vizarea civililor, atacuri din motive etnice sau religioase, atacuri asupra școlilor și spitalelor, răpiri și deplasări forțate;

                           (d)

                           persoane care sunt implicate în planificarea, conducerea sau comiterea de acte care implică violențe sexuale și de gen în Republica Centrafricană;

                           (e)

                           persoane care recrutează sau care folosesc copii în conflictul armat din Republica Centrafricană, încălcând astfel dreptul internațional aplicabil;

                           (f)

                           persoane care acordă sprijin grupărilor armate sau rețelelor infracționale prin exploatarea ilicită a resurselor naturale sau prin comercializarea ilicită a acestora, inclusiv a diamantelor, a aurului, precum și a speciilor faunei și florei sălbatice și a produselor derivate din fauna sau flora sălbatică, aflate pe teritoriul Republicii Centrafricane sau provenite din aceasta;

                           (g)

                           persoane care împiedică furnizarea de asistență umanitară în Republica Centrafricană sau accesul la asistență umanitară în Republica Centrafricană ori distribuirea acesteia;

                           (h)

                           persoane care sunt implicate în planificarea, conducerea, sponsorizarea sau comiterea de atacuri împotriva misiunilor Organizației Națiunilor Unite sau a prezențelor internaționale pentru asigurarea securității, inclusiv Minusca, misiunile Uniunii și operațiile franceze care le sprijină;

                           (i)

                           persoane care sunt lideri ai unei entități desemnate de comitet sau care i-au oferit sprijin sau au acționat pentru ori în numele ori conform instrucțiunilor unei persoane sau entități desemnate de comitet, sau ale unei entități deținute sau controlate de o persoană sau o entitate desemnată de comitet,

                     astfel cum sunt enumerate în anexa la prezenta decizie.”

               3.

               Articolul 2b se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Toate fondurile și resursele economice deținute sau controlate, direct sau indirect, de persoanele sau entitățile desemnate de comitet și enumerate în anexă drept:

                                       (a)

                                       persoane participante la acte care subminează pacea, stabilitatea sau securitatea Republicii Centrafricane sau care sprijină aceste acte, incluzând actele care periclitează sau obstrucționează procesul de stabilizare și reconciliere sau care alimentează manifestările de violență;

                                       (b)

                                       persoane ale căror acțiuni încalcă embargoul asupra armelor stabilit la punctul 54 din RCSONU 2127 (2013) și la articolul 1 din prezenta decizie sau care au furnizat, vândut sau transferat, direct sau indirect, grupărilor armate sau rețelelor infracționale din Republica Centrafricană, sau care au primit arme sau orice fel de material conex sau orice tip de consiliere, formare sau asistență tehnică, inclusiv finanțare și ajutor financiar, în legătură cu activități violente ale grupărilor armate sau ale rețelelor infracționale în Republica Centrafricană;

                                       (c)

                                       persoane care sunt implicate în planificarea, orchestrarea sau comiterea unor acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri ori încălcări ale drepturilor omului în Republica Centrafricană, inclusiv vizarea civililor, atacuri din motive etnice sau religioase, atacuri asupra școlilor și spitalelor, răpiri și deplasări forțate;

                                       (d)

                                       persoane care sunt implicate în planificarea, orchestrarea sau comiterea unor acte care implică violența sexuală sau de gen în Republica Centrafricană;

                                       (e)

                                       persoane care recrutează sau care folosesc copii în conflictul armat din Republica Centrafricană, încălcând astfel dreptul internațional aplicabil;

                                       (f)

                                       persoane care acordă sprijin grupărilor armate sau rețelelor infracționale prin exploatarea ilicită a resurselor naturale sau prin comercializarea acestora, inclusiv a diamantelor, a aurului, precum și a speciilor faunei și florei sălbatice și a produselor derivate din fauna sau flora sălbatică, în interiorul Republicii Centrafricane sau provenite din aceasta;

                                       (g)

                                       persoane care împiedică furnizarea de asistență umanitară în Republica Centrafricană sau accesul la asistență umanitară în Republica Centrafricană ori distribuirea acesteia;

                                       (h)

                                       persoane care sunt implicate în planificarea, orchestrarea, sponsorizarea sau desfășurarea de atacuri împotriva misiunilor Organizației Națiunilor Unite sau a prezențelor internaționale pentru asigurarea securității, inclusiv Minusca, misiunile Uniunii și operațiile franceze care le sprijină;

                                       (i)

                                       persoane care sunt lideri ai unei entități desemnate de comitet sau care i-au oferit sprijin sau au acționat pentru ori în numele ori conform instrucțiunilor unei persoane sau entități desemnate de comitet, sau ale unei entități deținute sau controlate de o persoană sau o entitate desemnată de comitet,

                                 se indisponibilizează.”;

                           (b)

                           alineatul (4) se înlocuiește cu următorul text:
                           „(4)   Un stat membru poate de asemenea permite derogări de la măsurile menționate la alineatele (1) și (2) și în ceea ce privește fondurile și resursele economice care:

                                       (a)

                                       sunt necesare pentru a efectua cheltuieli extraordinare, după notificarea comitetului de către statul membru în cauză și după aprobarea de către comitet;

                                       (b)

                                       fac obiectul unui privilegiu sau al unei hotărâri judecătorești, administrative sau arbitrale, caz în care fondurile și resursele economice pot fi utilizate în scopul respectiv, cu condiția ca privilegiul sau hotărârea să fie anterioare datei de 27 ianuarie 2017 și să nu fie în beneficiul unei persoane sau al unei entități prevăzute la prezentul articol, după notificarea comitetului de către statul membru în cauză.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 7 martie 2017.

            Pentru Consiliu

            Președintele

         L. GRECH

      (1)  Decizia 2013/798/PESC a Consiliului din 23 decembrie 2013 privind măsuri restrictive împotriva Republicii Centrafricane (JO L 352, 24.12.2013, p. 51).


title: Decizia Comisiei din 16 decembrie 2015 de numire a membrilor Grupului părților interesate din cadrul platformei REFIT

text:
               18.12.2015

               RO

               Jurnalul Oficial al Uniunii Europene

               C 425/8

         DECIZIA COMISIEI
   din 16 decembrie 2015
   de numire a membrilor Grupului părților interesate din cadrul platformei REFIT
   (2015/C 425/06)
   COMISIA EUROPEANĂ,
   având în vedere Tratatul privind funcționarea Uniunii Europene,
   Având în vedere Decizia C(2015) 3261 final din 19 mai 2015 de instituire a platformei REFIT,
   întrucât:

               (1)

               Decizia Comisiei (1) (denumită în continuare „decizia”) de instituire a platformei REFIT (denumită în continuare „platforma”) prevede faptul că platforma are următorul mandat: (i) să invite și să colecteze, din toate sursele disponibile, sugestii privind reducerea sarcinii administrative și de reglementare care decurge din legislația Uniunii și din punerea în aplicare a acesteia în statele membre; (ii) să evalueze temeinicia sugestiilor colectate în ceea ce privește potențialul lor de reducere a sarcinii administrative și de reglementare, fără a pune în pericol atingerea obiectivelor legislației și, dacă este cazul, să formuleze observații suplimentare cu privire la sugestii; (iii) să transmită pentru observații sugestiile despre care consideră că merită o atenție deosebită, precum și eventuale observații suplimentare serviciilor Comisiei în cauză, sau, după caz, statului membru în cauză; și (iv) să răspundă fiecărei persoane care face o sugestie și să facă publice sugestiile pe care le primește, observațiile și comentariile suplimentare primite din partea serviciilor Comisiei sau a statului membru în cauză.

               (2)

               Decizia prevede că platforma va cuprinde un grup al reprezentanților guvernelor și un grup al părților interesate și că acesta din urmă va fi alcătuit din maximum 20 de experți, din care doi reprezentanți ai Comitetului Economic și Social European și ai Comitetului Regiunilor, iar restul, reprezentanți ai mediului de afaceri, inclusiv ai IMM-urilor, și ai partenerilor sociali și ai organizațiilor societății civile care au o experiență directă în punerea în aplicare a legislației Uniunii. În cadrul Grupului părților interesate, experții vor fi numiți în nume propriu sau pentru a reprezenta un interes comun al mai multor părți interesate.

               (3)

               Decizia prevede că, la propunerea prim-vicepreședintelui Comisiei, Comisia numește membrii Grupului părților interesate în urma unei selecții din rândul persoanelor cu experiență directă în punerea în aplicare a legislației Uniunii care au răspuns la cererea de candidaturi. Numirile trebuie să asigure, în măsura posibilului, o reprezentare echilibrată a intereselor diferitelor sectoare și regiuni ale Uniunii și egalitatea între femei și bărbați. Membrii vor fi numiți până la 31 octombrie 2019.

               (4)

               Toate cererile primite pe baza criteriilor menționate anterior au fost examinate cu atenție.

               (5)

               În cazul în care calitatea de membru al Grupului părților interesate a unei persoane încetează în cursul mandatului platformei, prim-vicepreședintele ar trebui să fie împuternicit să desemneze un înlocuitor, pe baza criteriilor stabilite prin Decizia de instituire a platformei, pentru a se evita întârzierea în înlocuirea membrilor Grupului părților interesate sau un dezechilibru în componența acestuia,

         DECIDE:
   Articolul 1
   (1)   Membrii Grupului părților interesate din cadrul platformei REFIT sunt enumerați în ordine alfabetică în anexa la prezenta decizie.
   (2)   În cazul în care calitatea de membru al Grupului părților interesate a unei persoane încetează în cursul mandatului platformei, prim-vicepreședintele poate desemna un înlocuitor de pe lista inițială a candidaților care au răspuns la cererea de exprimare a interesului pentru a deveni membru al Grupului părților interesate.
   Articolul 2
   Prezenta decizie se aplică până la 31 octombrie 2019.

      Adoptată la Bruxelles, 16 decembrie 2015.

            Pentru Comisie

            Președintele

         Jean-Claude JUNCKER

      (1)  C(2015) 3261 final.

      ANEXĂ

         Membri numiți

      Lista alfabetică a membrilor Grupului părților interesate din cadrul platformei REFIT; se precizează dacă au fost numiți în nume propriu sau pentru a reprezenta un interes comun al mai multor părți interesate.

                  Nume

                  Cetățenie

                  Reprezintă un interes comun al mai multor părți interesate dintr-un anumit domeniu de politică

                  Angajatorul actual

                  Dl Alanko Risto

                  FI

                  Da

                  Federația industriilor tehnologice finlandeze

                  Dl Baussand Pierre

                  FR

                  Da

                  Platforma socială AISBL

                  Dna Beekmans-Pols Fenna

                  NL

                  Nu

                  Europa Decentraal

                  Dl Christensen Geert Laaier

                  DK

                  Da

                  Dansk Erhverv – Camera de Comerț din Danemarca

                  Dl Clarke Mike

                  UK

                  Da

                  Royal Society of Bird Protection (RSPB)

                  Dna Hanula-Bobbitt Katarzyna

                  PL

                  Da

                  Finance Watch

                  Dl Hedström Jens

                  SE

                  Da

                  BusinessEurope

                  Dna Kavrakova Assya

                  BG

                  Da

                  Serviciul European pentru Acțiune Cetățenească (ECAS)

                  Dl Krivošík Juraj

                  SK

                  Nu

                  SEVEn, the Energy Efficiency Center

                  Dl Lasiauskas Linas

                  LT

                  Nu

                  Asociația industriei produselor textile și de îmbrăcăminte din Lituania

                  Dl Loosen Peter

                  DE

                  Da

                  Bund für Lebensmittelrecht und lebensmittelkunde e.V. (Federația națională)

                  Dl Naslin Jean

                  FR

                  Da

                  Comitetul European pentru Sectorul Bancar (EBIC – European Banking Industry Committee)

                  Dna Pachl Ursula

                  AT

                  Da

                  Organizația Europeană a Consumatorilor (BEUC)

                  Dna Roenne Moeller Heidi

                  DK

                  Da

                  Confederația Europeană a Sindicatelor (CES)

                  Dna Ronzitti Valeria

                  IT

                  Da

                  Centrul European al Întreprinderilor cu Participare Publică (CEEP)

                  Dna Santiago Cid María Elena

                  ES

                  Da

                  Comitetul European de Standardizare (CEN) și Comitetul European de Standardizare în Electrotehnică (Cenelec)

                  Dna Stoczkiewicz Magdalena

                  PL

                  Da

                  Friends of the Earth Europe

                  Dl van Straalen Michaël Angelo

                  NL

                  Da

                  Koninklijke Vereniging MKB

         Lista de rezervă

      În cazul în care calitatea de membru al Grupului părților interesate a unei persoane încetează în cursul mandatului platformei, prim-vicepreședintele poate desemna un înlocuitor de pe lista inițială a candidaților care au răspuns la cererea de exprimare a interesului pentru a deveni membru al Grupului părților interesate.


title: Decizia (UE) 2016/1670 a Consiliului din 12 septembrie 2016 de numire a unui membru și a doi supleanți, propuși de Republica Italiană, în cadrul Comitetului Regiunilor

text:
               16.9.2016

               RO

               Jurnalul Oficial al Uniunii Europene

               L 249/37

         DECIZIA (UE) 2016/1670 A CONSILIULUI
   din 12 septembrie 2016
   de numire a unui membru și a doi supleanți, propuși de Republica Italiană, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului italian,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 16 decembrie 2015, prin Decizia (UE) 2015/2361 a Consiliului (4), domnul Antonio DECARO a fost înlocuit de domnul Andrea BALLARÈ în calitatea de supleant.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului în temeiul căruia a fost propus domnul Piero FASSINO (Sindaco del Comune di Torino).

               (3)

               Un loc de supleant în cadrul Comitetului Regiunilor a devenit vacant ca urmare a încheierii mandatului în temeiul căruia a fost propus domnul Andrea BALLARÈ (Sindaco di Novara).

               (4)

               Un loc de supleant în cadrul Comitetului Regiunilor a devenit vacant ca urmare a încheierii mandatului doamnei Francesca BALZANI,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               (a)

               în calitatea de membru:

                           —

                           domnul Piero FASSINO [Consigliere del Comune di Torino (TO)] (schimbare de mandat);

                     și

               (b)

               în calitatea de supleanți:

                           —

                           domnul Andrea BALLARÈ [Consigliere del Comune di Novara (NO)] (schimbare de mandat);

                           —

                           domnul Guido MILANA [Consigliere del Comune di Olevano Romano (RM)].

         Articolul 2
   Prezenta decizie intră în vigoare la data adoptării.

      Adoptată la Bruxelles, 12 septembrie 2016.

            Pentru Consiliu

            Președintele

         M. LAJČÁK

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2015/2361 a Consiliului din 16 decembrie 2015 de numire a unui membru italian și a unui supleant italian în cadrul Comitetului Regiunilor (JO L 331, 17.12.2015, p. 29).


title: Decizia Comisiei din 27 noiembrie 2002 privind încheierea unui Acord de cooperare între Comunitatea Europeană a Energiei Atomice și Guvernul Republicii Kazahstan în domeniul fuziunii nucleare controlate [notificată cu numărul C(2002) 4572]

text:
Anunţ juridic important

|

32005D0419

Jurnalul Oficial L 143 , 07/06/2005 p. 0027 - 0027 Jurnalul Oficial L 143 , 07/06/2005 p. 0027 - 0027 Jurnalul Oficial L 349 , 12/12/2006 p. 0077 - 0083

		20021127Decizia Comisieidin 27 noiembrie 2002privind încheierea unui Acord de cooperare între Comunitatea Europeană a Energiei Atomice și Guvernul Republicii Kazahstan în domeniul fuziunii nucleare controlate[notificată cu numărul C(2002) 4572](2005/419/Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene a Energiei Atomice, în special articolul 101 paragraful al doilea,având în vedere aprobarea Consiliului [1],întrucât Acordul dintre Comunitatea Europeană a Energiei Atomice și Guvernul Republicii Kazahstan în domeniul fuziunii nucleare controlate trebuie încheiat,DECIDE:Articolul 1Acordul dintre Comunitatea Europeană a Energiei Atomice și Guvernul Republicii Kazahstan în domeniul fuziunii nucleare controlate este încheiat în numele Comunității Europene a Energiei Atomice prin prezenta decizie.Textul acordului se atașează la prezenta decizie.Articolul 2Membrul Comisiei responsabil cu cercetarea sau reprezentantul desemnat al acestuia este autorizat să semneze acordul în numele Comunității Europene a Energiei Atomice, în sensul asumării de obligații de către Comunitatea Europeană a Energiei Atomice.Adoptată la Bruxelles, 27 noiembrie 2002.Pentru ComisiePhilippe BusquinMembru al Comisiei[1] 12188/01 (press 333), 27.9.2001.--------------------------------------------------


title: Decizia Consiliului din 19 aprilie 1994 privind acțiunea comună în sprijinul procesului de pace din Orientul Mijlociu, adoptată de către Consiliu în temeiul articolului J.3 din Tratatul privind Uniunea Europeană

text:
               18/Volumul 01

               RO

               Jurnalul Ofícial al Uniunii Europene

               3

         31994D0276

               L 119/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 19 aprilie 1994
   privind acțiunea comună în sprijinul procesului de pace din Orientul Mijlociu, adoptată de către Consiliu în temeiul articolului J.3 din Tratatul privind Uniunea Europeană
   (94/276/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolele J.3 și J.11 ale acestuia,
   având în vedere orientările generale emise de către Consiliul European la 29 octombrie 1993,
   având în vedere cadrul pentru acțiunea comună adoptată de către Consiliului European la 10-11 decembrie 1993,
   luând în considerare articolul C din Tratatul privind Uniunea Europeană,
   DECIDE:
   Articolul 1

               (a)

               Pentru a contribui la încheierea unei păci globale în Orientul Mijlociu pe baza rezoluțiilor relevante ale Consiliului de Securitate al Organizației Națiunilor Unite, Uniunea Europeană:

                           —

                           va participa la măsurile internaționale stabilite de către părți pentru a garanta pacea în contextul procesului început la Madrid;

                           —

                           își va utiliza influența pentru a încuraja toate părțile să susțină necondiționat procesul de pace, pe baza conținutului invitațiilor la Conferința de la Madrid, și va acționa pentru consolidarea democrației și respectarea drepturilor omului;

                           —

                           își va aduce contribuția la definirea formei pe care o vor lua în viitor relațiile dintre părțile din regiune, în cadrul Grupului de lucru pentru controlul armamentelor și securitatea regională.

               (b)

               Uniunea Europeană:

                           —

                           își va consolida rolul în Comitetul ad-hoc de legătură responsabil cu coordonarea ajutorului internațional pentru teritoriile ocupate;

                           —

                           va continua să aibă rolul hotărâtor în cadrul Grupului de lucru pentru dezvoltare economică regională (REDWG) și va participa mai activ la lucrările altor grupuri multilaterale;

                           —

                           ia în considerare și alte modalități prin care ar putea contribui la dezvoltarea regiunii.

               (c)

               Uniunea Europeană:

                           —

                           va urmări măsurile de creștere a încrederii pe care le-a prezentat părților implicate;

                           —

                           își va continua demersurile pe lângă statele arabe pentru a obține încheierea boicotului împotriva Israelului;

                           —

                           va urmări îndeaproape evoluția viitoare a așezărilor israeliene în cadrul ansamblului teritoriilor ocupate și își va continua demersurile pe lângă Israel în legătură cu această problemă.

         Articolul 2
   În conformitate cu procedurile comunitare relevante, Consiliul va examina propunerile pe care Comisia le va prezenta pentru:

               —

               punerea rapidă în aplicare a programelor de asistență pentru dezvoltare în favoarea teritoriilor ocupate și constituirea unui buget operațional palestinian, în strânsă consultare cu palestinienii și printr-o coordonare la fel de strânsă cu celelalte țări donatoare;

               —

               furnizarea unui ajutor, în cadrul orientărilor existente, acordate celorlalte părți participante la negocierile bilaterale, pe măsura progreselor lor substanțiale pe calea păcii.

         Articolul 3
   Pentru a contribui activ și cu toată urgența necesară la crearea unei forțe de poliție palestiniene:

               (a)

               Uniunea Europeană va acorda asistență;

               (b)

               președinția, în strânsă colaborare cu Comisia, va facilita coordonarea între statele membre cu privire la asistența lor bilaterală prin intermediul schimbului de informații;

               (c)

               fonduri în valoare de cel mult 10 milioane ECU, disponibile de la bugetul Comunității, vor fi utilizate în regim de urgență pentru acordarea de asistență în vederea înființării Forței de Poliție Palestiniene.

         Articolul 4
   Uniunea Europeană va participa, la cererea părților, la protejarea poporului palestinian prin prezența temporară a unei forțe internaționale în teritoriile ocupate, în conformitate cu Rezoluția 904 (1994) a Consiliului de Securitate.
   Aranjamentele operaționale și financiare care decurg din prezentul articol urmează să facă obiectul unei decizii separate și speciale a Consiliului.
   Articolul 5
   La cererea părților, Uniunea Europeană va pune în aplicare un program coordonat de asistență pentru pregătirea și observarea alegerilor din teritoriile ocupate, prevăzute de Declarația de principii din 13 septembrie 1993. Aranjamentele operaționale exacte și finanțarea urmează să facă obiectul unei decizii separate a Consiliului atunci când Israelul și Organizația pentru Eliberarea Palestinei vor fi căzut de acord cu privire la organizarea alegerilor. Parlamentul European va fi invitat să participe la elaborarea aranjamentelor.
   Articolul 6
   Uniunea Europeană își confirmă disponibilitatea de a adopta și alte decizii practice în cadrul acestei acțiuni comune, în funcție de evoluția procesului de pace.
   Articolul 7
   Prezenta decizie intră în vigoare începând de astăzi.
   Articolul 8
   Prezenta decizie se publică în Jurnalul Oficial.

      Adoptată la Luxemburg, 19 aprilie 1994.

            Pentru Consiliu

            Președintele

         Th. PANGALOS


Anunţ juridic important

|

52007BP0109(01)

1. Decizia Parlamentului European din 24 aprilie 2007 privind descărcarea de gestiune pentru execuţia bugetului general al Uniunii Europene aferent exerciţiului financiar 2005, Secţiunea VI - Comitetul Economic şi Social European (C6-0469/2006 - 2006/2075(DEC))

Jurnalul Oficial 074 E , 20/03/2008 p. 0166 - 0167

		1.Decizia Parlamentului European din 24 aprilie 2007 privind descărcarea de gestiune pentru execuţia bugetului general al Uniunii Europene aferent exerciţiului financiar 2005, Secţiunea VI — Comitetul Economic şi Social European (C6-0469/2006 — 2006/2075(DEC))Parlamentul European,- având în vedere bugetul general al Uniunii Europene pentru exerciţiul financiar 2005 [1],- având în vedere conturile anuale finale ale Comunităţilor Europene pentru exerciţiul financiar 2005 — Volumul I (C6-0469/2006) [2],- având în vedere raportul anual al Curţii de Conturi privind execuţia bugetului aferent exerciţiului financiar 2005 şi rapoartele sale speciale, însoţite fiecare de răspunsurile instituţiilor verificate [3],- având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE [4],- având în vedere articolul 272 alineatul (10) şi articolele 274, 275 şi 276 din Tratatul CE,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [5], în special articolele 50, 86, 145, 146 şi 147,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar (A6-0110/2007),1. acordă Secretarului General al Comitetului Economic şi Social European descărcarea de gestiune pentru execuţia bugetului Comitetului Economic şi Social European aferent exerciţiului financiar 2005;2. îşi prezintă observaţiile în cadrul rezoluţiei de mai jos;3. încredinţează Preşedintelui sarcina de a transmite prezenta decizie împreună cu rezoluţia Parlamentului, ca parte integrantă a acesteia, Consiliului, Comisiei, Curţii de Justiţie, Curţii de Conturi, Comitetului Economic şi Social European, Comitetului Regiunilor, Ombudsmanului European şi Autorităţii Europene pentru Protecţia Datelor şi de a asigura publicarea acestora în Jurnalul Oficial al Uniunii Europene (seria L).[1] JO L 60, 8.3.2005.[2] JO C 264, 31.10.2006, p. 1.[3] JO C 263, 31.10.2006, p. 1.[4] JO C 263, 31.10.2006, p.10.[5] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).--------------------------------------------------


title: 2012/239/UE: Decizia Consiliului din 2 mai 2012 de numire a trei membri spanioli și a doi supleanți spanioli în cadrul Comitetului Regiunilor

text:
               4.5.2012

               RO

               Jurnalul Oficial al Uniunii Europene

               L 119/49

         DECIZIA CONSILIULUI
   din 2 mai 2012
   de numire a trei membri spanioli și a doi supleanți spanioli în cadrul Comitetului Regiunilor
   (2012/239/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Trei locuri de membri în cadrul Comitetului Regiunilor au devenit vacante ca urmare a încheierii mandatelor domnului Pedro CASTRO VÁZQUEZ, domnului Jordi HEREU I BOHER și domnului Alberto RUIZ-GALLARDÓN JIMÉNEZ. Două locuri de supleanți au devenit vacante ca urmare a încheierii mandatelor doamnei Paz FERNÁNDEZ FELGUEROSO și domnului Andrés OCAÑA RABADÁN,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           domnul Juan Ignacio ZOIDO ÁLVAREZ, Alcalde de Sevilla;

                           —

                           domnul Abel CABALLERO ÁLVAREZ, Alcalde de Vigo;

                           —

                           doamna Nuria MARÍN MARTÍNEZ, Alcaldesa de Hospitalet de Llobregat;

                     și

               (b)

               în calitate de supleanți:

                           —

                           domnul Ramón ROPERO MANCERA, Alcalde de Villafranca de los Barros;

                           —

                           domnul Jordi SAN JOSÉ I BUENAVENTURA, Alcalde de Sant Feliú de Llobregat (Barcelona).

         Articolul 2
   Prezenta decizie intră în vigoare la data adoptării.

      Adoptată la Bruxelles, 2 mai 2012.

            Pentru Consiliu

            Președintele

         M. VESTAGER

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


Anunţ juridic important

|

2013/360/UE: Decizia Băncii Centrale Europene din 21 iunie 2013 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat (BCE/2013/18)

Jurnalul Oficial L 187 , 06/07/2013 p. 0017 - 0022

		Decizia Băncii Centrale Europenedin 21 iunie 2013de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat(BCE/2013/18)(2013/360/UE)CONSILIUL GUVERNATORILOR BĂNCII CENTRALE EUROPENE,având în vedere Statutul Sistemului European al Băncilor Centrale și al Băncii Centrale Europene (denumit în continuare "Statutul SEBC"), în special articolul 28.5,întrucât:(1) Decizia BCE/2013/17 din 21 iunie 2013 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene [1] prevede ajustarea ponderilor atribuite băncilor centrale naționale (BCN) în grila de repartiție pentru subscrierea la capitalul Băncii Centrale Europene (BCE) (denumite în continuare "ponderi în grila de repartiție pentru capital" și, respectiv, "grilă de repartiție pentru capital"), având în vedere aderarea Croației la Uniunea Europeană și intrarea BCN a acesteia, Hrvatska narodna banka, în Sistemul European al Băncilor Centrale (SEBC) la 1 iulie 2013. Această ajustare impune Consiliului guvernatorilor să stabilească termenii și condițiile privind transferurile cotelor din capital între BCN care sunt membre ale SEBC la 30 iunie 2013, pentru a se asigura că distribuirea acestor cote corespunde ajustărilor efectuate. În consecință, este necesară adoptarea unei noi decizii care să abroge cu aplicare de la 1 iulie 2013 Decizia BCE/2008/25 din 12 decembrie 2008 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat [2].(2) Hrvatska narodna banka nu va intra în SEBC decât la 1 iulie 2013, ceea ce înseamnă că transferul de capital în conformitate cu articolul 28.5 din Statutul SEBC nu i se aplică în acest caz.(3) Decizia BCE/2013/19 din 21 iunie 2013 privind vărsarea capitalului Băncii Centrale Europene de către băncile centrale naționale ale statelor membre a căror monedă este euro [3] stabilește modalitățile și măsura în care băncile centrale naționale ale statelor membre a căror monedă este euro (denumite în continuare "BCN din zona euro") au obligația de a vărsa capitalul BCE, având în vedere grila extinsă de repartiție pentru capital. Decizia BCE/2013/20 din 21 iunie 2013 privind vărsarea capitalului Băncii Centrale Europene de către băncile centrale naționale din afara zonei euro [4] stabilește procentajul pe care băncile centrale naționale ale statelor membre a căror monedă nu este euro (denumite în continuare "BCN din afara zonei euro") sunt obligate să-l verse de la 1 iulie 2013, având în vedere grila extinsă de repartiție pentru capital.(4) BCN din zona euro au vărsat deja cotele ce le revin la capitalul subscris al BCE, în conformitate cu Decizia BCE/2010/27 din 13 decembrie 2010 privind vărsarea de către băncile centrale naționale ale statelor membre a căror monedă este euro a sumei cu care a fost majorat capitalul Băncii Centrale Europene [5]. Ținând cont de aceasta, articolul 2 alineatul (1) din Decizia BCE/2013/19 prevede că BCN din zona euro ar trebui fie să transfere o sumă suplimentară către BCE, fie să primească înapoi o sumă din partea BCE, după caz, astfel încât să se ajungă la sumele indicate în tabelul de la articolul 1 din Decizia BCE/2013/19. Decizia BCE/2010/27 completează Decizia BCE/2008/24 din 12 decembrie 2008 de stabilire a măsurilor necesare pentru vărsarea capitalului Băncii Centrale Europene de către băncile centrale naționale participante [6].(5) De asemenea, BCN din afara zonei euro, cu excepția Hrvatska narodna banka, au vărsat deja un procent din cotele ce le revin la capitalul subscris al BCE, în temeiul Deciziei BCE/2010/28 din 13 decembrie 2010 privind vărsarea capitalului Băncii Centrale Europene de către băncile centrale naționale din afara zonei euro [7]. Ținând cont de aceasta, articolul 2 alineatul (1) din Decizia BCE/2013/20 prevede că fiecare dintre acestea ar trebui fie să transfere o sumă suplimentară către BCE, fie să primească înapoi o sumă din partea BCE, după caz, astfel încât să se ajungă la sumele indicate în a treia coloană a tabelului de la articolul 1 din Decizia BCE/2013/20. Articolul 2 alineatul (2) din Decizia BCE/2013/20 prevede că Hrvatska narodna banka ar trebui să transfere BCE suma indicată în dreptul denumirii sale din a treia coloană a tabelului din articolul 1 al aceleiași decizii,ADOPTĂ PREZENTA DECIZIE:Articolul 1Transferul cotelor din capitalȚinând cont de cota din capitalul BCE pe care fiecare BCN, cu excepția Hrvatska narodna banka, a subscris-o la 30 iunie 2013 și de cota din capitalul BCE pe care fiecare BCN o va subscrie cu aplicare de la 1 iulie 2013 ca urmare a ajustării ponderilor în grila de repartiție pentru capital prevăzute la articolul 2 din Decizia BCE/2013/17, aceste BCN își transferă cotele din capital între ele prin intermediul transferurilor către și de la BCE, astfel încât să se asigure că distribuția cotelor din capital valabilă de la 1 iulie 2013 corespunde ponderilor ajustate. În acest scop, în temeiul prezentului articol și fără a fi nevoie de orice altă formalitate sau acțiune, se consideră că fiecare BCN a transferat sau a primit cu aplicare de la 1 iulie 2013 cota din capitalul subscris al BCE indicată în dreptul denumirii sale în cea de a patra coloană a tabelului din anexa I la prezenta decizie, unde "+" se referă la cota din capital pe care BCE trebuie să o transfere către BCN, iar "–" la cota din capital pe care BCN trebuie să o transfere către BCE.Articolul 2Ajustarea capitalului vărsatȚinând cont de capitalul BCE vărsat de fiecare BCN și de suma din capitalul BCE pe care fiecare BCN trebuie să o verse cu aplicare de la 1 iulie 2013, în temeiul articolului 1 din Decizia BCE/2013/19 pentru BCN din zona euro și, respectiv, în temeiul articolului 1 din Decizia BCE/2013/20 pentru BCN din afara zonei euro, la 1 iulie 2013 fiecare BCN fie transferă, fie primește suma netă indicată în dreptul denumirii sale în a patra coloană a tabelului din anexa II la prezenta decizie, unde "+" se referă la suma pe care BCN o transferă către BCE, iar "–" la suma pe care BCE o transferă către respectiva BCN.Articolul 3Dispoziții generale(1) Transferurile menționate la articolul 2 se realizează prin TARGET2.(2) În cazul în care o BCN nu are acces la TARGET2, sumele menționate la articolul 2 se transferă prin creditarea contului indicat în timp util de către BCE sau BCN.(3) În caz de neplată la 1 iulie 2013, dobânzile datorate de la 1 iulie 2013 până la data plății se calculează zilnic, prin utilizarea metodei de calcul "număr de zile/360" la o rată egală cu cea mai recentă rată a dobânzii marginale utilizată de Eurosistem în licitațiile sale pentru operațiunile principale de refinanțare. Părțile care transferă și care primesc dobânzile sunt aceleași cu părțile care transferă și care primesc sumele purtătoare de dobânzi. Plata sumelor descrise la articolul 2 și plata dobânzilor se efectuează în două tranzacții separate.(4) BCE și BCN care au obligația de a efectua un transfer în temeiul articolului 2 dau în timp util instrucțiunile necesare pentru executarea în mod corespunzător și la timp a transferului.Articolul 4Intrare în vigoare și abrogare(1) Prezenta decizie intră în vigoare la 1 iulie 2013.(2) Decizia BCE/2008/25 se abrogă de la 1 iulie 2013.(3) Trimiterile la Decizia BCE/2008/25 se interpretează ca trimiteri la prezenta decizie.Adoptată la Frankfurt pe Main, 21 iunie 2013.Președintele BCEMario Draghi[1] A se vedea pagina 15 din prezentul Jurnal Oficial.[2] JO L 21, 24.1.2009, p. 71.[3] A se vedea pagina 23 din prezentul Jurnal Oficial.[4] A se vedea pagina 25 din prezentul Jurnal Oficial.[5] JO L 11, 15.1.2011, p. 54.[6] JO L 21, 24.1.2009, p. 69.[7] JO L 11, 15.1.2011, p. 56.--------------------------------------------------ANEXA ICAPITALUL SUBSCRIS DE BCN(EUR) || Cota subscrisă la 30 iunie 2013 | Cota subscrisă de la 1 iulie 2013 | Cota de transferat |BCN din zona euroNationale Bank van België/Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta’ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |BCN din afara zonei euroБългарска народна банка (Banca Națională a Bulgariei) | 93467026,77 | 93571361,11 | 104334,34 |Česká národní banka | 155728161,57 | 157384777,79 | 1656616,22 |Danmarks Nationalbank | 159634278,39 | 159712154,31 | 77875,92 |Hrvatska narodna banka | 0,00 | 64354667,03 | 64354667,03 |Latvijas Banka | 30527970,87 | 29682169,38 | –845801,49 |Lietuvos bankas | 45797336,63 | 44306753,94 | –1490582,69 |Magyar Nemzeti Bank | 149099599,69 | 148735597,14 | –364002,55 |Narodowy Bank Polski | 526776977,72 | 525889668,45 | –887309,27 |Banca Națională a României | 265196278,46 | 264660597,84 | –535680,62 |Sveriges Riksbank | 242997052,56 | 244775059,86 | 1778007,30 |Bank of England | 1562145430,59 | 1562265020,29 | 119589,70 |Total [1]: | 10760652402,58 | 10825007069,61 | 64354667,03 |[1] Datorită rotunjirii, este posibil ca totalurile să nu corespundă sumei tuturor cifrelor indicate.--------------------------------------------------ANEXA IICAPITALUL VĂRSAT DE BCN(EUR) || Cota vărsată la 30 iunie 2013 | Cota vărsată de la 1 iulie 2013 | Suma de transferat |BCN din zona euroNationale Bank van België/Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta’ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |BCN din afara zonei euroБългарска народна банка (Banca Națională a Bulgariei) | 3505013,50 | 3508926,04 | 3912,54 |Česká národní banka | 5839806,06 | 5901929,17 | 62123,11 |Danmarks Nationalbank | 5986285,44 | 5989205,79 | 2920,35 |Hrvatska narodna banka | 0,00 | 2413300,01 | 2413300,01 |Latvijas Banka | 1144798,91 | 1113081,35 | –31717,56 |Lietuvos bankas | 1717400,12 | 1661503,27 | –55896,85 |Magyar Nemzeti Bank | 5591234,99 | 5577584,89 | –13650,10 |Narodowy Bank Polski | 19754136,66 | 19720862,57 | –33274,09 |Banca Națională a României | 9944860,44 | 9924772,42 | –20088,02 |Sveriges Riksbank | 9112389,47 | 9179064,74 | 66675,27 |Bank of England | 58580453,65 | 58584938,26 | 4484,61 |Total [1]: | 7650458668,60 | 7653244410,99 | 2785742,39 |[1] Datorită rotunjirii, este posibil ca totalurile să nu corespundă sumei tuturor cifrelor indicate.--------------------------------------------------


title: Decizia (PESC) 2015/260 a Consiliului din 17 februarie 2015 de prelungire a mandatului Reprezentantului Special al Uniunii Europene pentru drepturile omului

text:
               18.2.2015

               RO

               Jurnalul Oficial al Uniunii Europene

               L 43/29

         DECIZIA (PESC) 2015/260 A CONSILIULUI
   din 17 februarie 2015
   de prelungire a mandatului Reprezentantului Special al Uniunii Europene pentru drepturile omului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 iunie 2012, Consiliul a adoptat Cadrul strategic al UE privind drepturile omului și democrația și Planul de acțiune al UE privind drepturile omului și democrația.

               (2)

               La 25 iulie 2012, Consiliul a adoptat Decizia 2012/440/PESC (1) de numire a domnului Stavros LAMBRINIDIS în calitate de Reprezentant Special al Uniunii Europene (RSUE) pentru drepturile omului. Mandatul RSUE a fost prelungit prin Decizia 2014/385/PESC (2) a Consiliului și urmează să expire la 28 februarie 2015.

               (3)

               Mandatul RSUE ar trebui să fie prelungit pentru o perioadă suplimentară de 24 de luni,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Stavros LAMBRINIDIS în calitate de RSUE pentru drepturile omului se prelungește până la 28 februarie 2017. Consiliul poate decide cu privire la încheierea anticipată a mandatului RSUE, pe baza unei evaluări a Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE se bazează pe obiectivele de politică ale Uniunii în domeniul drepturilor omului, astfel cum sunt prevăzute în Tratatul privind Uniunea Europeană, în Carta drepturilor fundamentale a Uniunii Europene, precum și în Cadrul strategic al UE privind drepturile omului și democrația și în Planul de acțiune al UE privind drepturile omului și democrația:

               (a)

               sporirea eficacității, a prezenței și a vizibilității Uniunii în protecția și promovarea drepturilor omului în lume, în special prin aprofundarea cooperării și dialogului politic ale Uniunii cu țările terțe, partenerii relevanți, mediul de afaceri, societatea civilă și organizațiile internaționale și regionale, precum și prin intermediul acțiunii în forurile internaționale relevante;

               (b)

               sporirea contribuției Uniunii la consolidarea democrației și a instituțiilor, a statului de drept, a bunei guvernanțe, a respectării drepturilor omului și a libertăților fundamentale în întreaga lume;

               (c)

               îmbunătățirea coerenței acțiunii Uniunii în domeniul drepturilor omului și integrarea drepturilor omului în toate domeniile de acțiune externă a Uniunii.

         Articolul 3
   Mandat
   În vederea realizării obiectivelor de politică, mandatul RSUE constă în:

               (a)

               contribuția la punerea în aplicare a politicii Uniunii în domeniul drepturilor omului, în special a Cadrului strategic al UE privind drepturile omului și democrația și a Planului de acțiune al UE privind drepturile omului și democrația, inclusiv prin formularea de recomandări în acest sens;

               (b)

               contribuția la punerea în aplicare a orientărilor, a instrumentelor și a planurilor de acțiune ale Uniunii în domeniul drepturilor omului și al dreptului internațional umanitar;

               (c)

               sporirea dialogului cu guvernele din țările terțe și cu organizațiile internaționale și regionale cu privire la drepturile omului, precum și cu organizațiile societății civile și cu alți actori relevanți, pentru a asigura eficacitatea și vizibilitatea politicii Uniunii în domeniul drepturilor omului;

               (d)

               contribuția la o mai bună coerență și consecvență a politicilor și a acțiunilor Uniunii în domeniul protecției și promovării drepturilor omului, în special prin contribuția la formularea politicilor relevante ale Uniunii.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE acționează în deplină coordonare cu Serviciul European de Acțiune Externă (SEAE) și cu departamentele competente ale acestuia în vederea asigurării coerenței și a consecvenței în cadrul activității lor respective în domeniul drepturilor omului.
   Articolul 5
   Finanțare
   (1)   Valoarea de referință financiară destinată acoperirii cheltuielilor legate de mandatul RSUE pentru perioada 1 martie 2015-29 februarie 2016 este de 788 000 EUR.
   (2)   Valoarea de referință financiară pentru RSUE pentru perioada ulterioară este hotărâtă de Consiliu.
   (3)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (4)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare aferente puse la dispoziție, RSUE răspunde de constituirea echipei sale. Echipa include experți în chestiuni politice specifice, conform mandatului. RSUE informează cu promptitudine Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați să lucreze cu RSUE. Membrii personalului contractat la nivel internațional trebuie să dețină naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE și își duc la îndeplinire sarcinile și acționează în interesul mandatului RSUE.
   (4)   Personalul RSUE este amplasat în același loc cu departamentele relevante ale SEAE sau cu delegațiile relevante ale Uniunii, în vederea asigurării coerenței și consecvenței activităților lor respective.
   Articolul 7
   Securitatea informațiilor UE clasificate
   RSUE și membrii echipei acestuia respectă principiile și standardele minime de securitate stabilite prin Decizia 2013/488/UE a Consiliului (3).
   Articolul 8
   Accesul la informații și asistență logistică
   (1)   Statele membre, Comisia, SEAE și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și reprezentanțele diplomatice ale statelor membre, după caz, oferă asistență logistică pentru RSUE.
   Articolul 9
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din țara vizată, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizatorice și procedurale specifice, destinate gestionării deplasării personalului în condiții de siguranță către zona geografică și în interiorul acesteia și gestionării incidentelor de securitate, precum și un plan de urgență și de evacuare a misiunii;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei geografice;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona geografică sau imediat după aceasta, la cursuri adecvate de instruire în domeniul securității, pe baza clasificărilor de risc atribuite zonei respective;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către ÎR, Consiliu și Comisie de rapoarte scrise cu privire la punerea în aplicare a acestora și la alte aspecte legate de securitate, în cadrul raportului intermediar și al raportului de executare a mandatului.

         Articolul 10
   Raportare
   RSUE transmite periodic rapoarte către ÎR și COPS. RSUE raportează de asemenea grupurilor de lucru ale Consiliului, în special grupului de lucru pentru drepturile omului, după cum este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 11
   Coordonare
   (1)   RSUE contribuie la unitatea, coerența și eficacitatea acțiunii Uniunii și la asigurarea faptului că toate instrumentele Uniunii și toate acțiunile statelor membre sunt angajate într-un mod consecvent pentru a atinge obiectivele de politică ale Uniunii. Activitățile RSUE sunt coordonate cu cele ale statelor membre și ale Comisiei, precum și cu cele ale altor Reprezentanți Speciali ai Uniunii Europene, după caz. RSUE informează periodic misiunile statelor membre și delegațiile Uniunii.
   (2)   Pe teren, se menține o strânsă legătură cu șefii delegațiilor Uniunii, cu șefii misiunilor statelor membre, precum și cu șefii sau comandanții misiunilor și operațiilor din cadrul politicii comune de securitate și apărare și cu alți Reprezentanți Speciali ai Uniunii Europene, după caz, care depun toate eforturile pentru a asista RSUE în executarea mandatului său.
   (3)   Totodată, RSUE asigură legătura și urmărește complementaritatea și sinergiile cu alți actori internaționali și regionali la nivelul sediilor centrale și pe teren. RSUE urmărește stabilirea unor contacte periodice cu organizațiile societății civile atât la nivelul sediilor centrale, cât și pe teren.
   Articolul 12
   Revizuire
   Punerea în aplicare a prezentei decizii și coerența acesteia în raport cu alte contribuții ale Uniunii în regiune sunt revizuite în mod periodic. RSUE prezintă ÎR, Consiliului și Comisiei rapoarte periodice privind progresele înregistrate și un raport cuprinzător privind executarea mandatului până la sfârșitul lunii noiembrie 2016.
   Articolul 13
   Intrarea în vigoare
   Prezenta decizie intră în vigoare la data adoptării.
   Prezenta decizie se aplică de la 1 martie 2015.

      Adoptată la Bruxelles, 17 februarie 2015.

            Pentru Consiliu

            Președintele

         J. REIRS

      (1)  Decizia 2012/440/PESC a Consiliului din 25 iulie 2012 de numire a Reprezentantului Special al Uniunii Europene pentru drepturile omului (JO L 200, 27.7.2012, p. 21).

      (2)  Decizia 2014/385/PESC a Consiliului din 23 iunie 2014 de prelungire a mandatului Reprezentantului Special al Uniunii Europene pentru drepturile omului (JO L 183, 24.6.2014, p. 66).

      (3)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).